Tudose: "100.000 de doze nefolosite, iar 100.000 de vârstnici și bolnavi cronici sunt expuși unui risc mortal".
Mihai Tudose a postat pe contul personal de Facebook un mesaj pentru cei de la putere. Vicepreședintele PSD atacă modalitatea în care a fost gestionată până acum campania de vaccinare. Mihai Tudose: "Vaccinarea: neputință sau nepăsare?".
După primele două săptămâni de vaccinare, au rămas peste 100.000 doze nefolosite, 100.000 de vârstnici și bolnavi cronici sunt expuși unui risc mortal, din cauza "rigidității organizatorice vecine cu scleroza", afirmă vicepreședintele PSD Mihai Tudose"Vaccinarea: neputință sau nepăsare? După primele două săptămâni de vaccinare, au rămas peste 100 000 doze nefolosite. 100 000 de vârstnici și bolnavi cronic sunt expuși unui risc mortal, din cauza rigidității organizatorice vecine cu scleroza. Există vreo explicație rațională pentru faptul că avem stocuri de vaccin, în timp ce abia s-a definitivat lista bolilor cronice incluse în etapa a doua de vaccinare, etapă care va fi devansată în sfârșit – dar tot nu va începe mai devreme de vineri? Pe o procedură la care <încă se lucrează>… Ce vaccinează România în săptămâna asta?", scrie pe Facebook Mihai Tudose. El spune, ironic, că în România organizarea a devenit scop în sine, iar responsabilii de vaccinare sunt mari teoreticieni ai managementului campaniei de imunizare."În schimb, practica omoară români. La propriu! În acest timp, Angela Merkel avertizează că săptămânile următoare va urma <faza cea mai dură a pandemiei>. Iar Guvernul României stă cu vaccinul în depozite… Cine răspunde pentru cardiacii, diabeticii și dependenții de dializă care pier cu zile în timp ce <deștepții> încă se gândesc la ce o să facă… ieri! Sau, poate, ei guvernanții sunt deja imuni! Imuni la suferința altora..", conchide fostul premier.